
Për një shtesë fondi në buxhetin e vitit 2012, miratuar PËR MINISTRINË e turizmit, kulturës, rinisë dhe sporteve, për ekspozitën e bukinistëve dhe të koleksionistëve të shqipërisë, me rastin e 
100-vjetorit të pavarësisë

Në mbështetje të nenit 100 të Kushtetutës të neneve 5 e 45 të ligjit nr. 9936, datë 26.6.2008 “Për menaxhimin e sistemit buxhetor në Republikën e Shqipërisë” dhe të nenit 13 të ligjit nr. 10 487, datë 5.12.2011 “Për buxhetin e vitit 2012”, me propozimin e Ministrit të Turizmit, Kulturës, Rinisë dhe Sporteve, Këshilli i Ministrave

Vendosi:

1. Ministrisë së Turizmit, Kulturës, Rinisë dhe Sporteve, në buxhetin e miratuar për vitin 2012, zëri “Projekte”, artikulli 604, t’i shtohet fondi prej 1 995 000 (një milion e nëntëqind e nëntëdhjetë e pesë mijë) lekësh, për ekspozitën e bukinistëve dhe të koleksionistëve të Shqipërisë, me rastin e 100-Vjetorit të Pavarësisë, sipas preventivit, që i bashkëlidhet këtij vendimi.
2. Ky fond të përballohet nga fondi rezervë i Këshillit të Ministrave.
3. Ngarkohen Ministria e Turizmit, Kulturës, Rinisë dhe Sporteve dhe Ministria e Financave për zbatimin e këtij vendimi.
Ky vendim hyn në fuqi menjëherë.

